als_Latn ron_Latn dik_Latn
Zbulohet strategjia për te zbutur klimën e akuzave te drejtpërdrejta apo te aluduara mes policisë dhe prokurorisë. Tashme dosjet e mëdha, siç eshte vjedhja ne Bankën e Shqipërisë, duket se po ndahen për t’i lëne secilit institucion te çoje vete hetimet deri ne fund për çështjen qe ka marre përsipër. Ne nje interviste per Vizion Plus, drejtori i pergjithem i policisë Artan Didi sqaron arsyet e kësaj atmosfere mosbesimi mes dy institucioneve te rendit e te hetimit. Ka patur rrjedhje te informacioneve nga te dy palët gjate muajve te fundit, por kjo sipas tij ka qene e dyanshme. Për ketë arsye edhe hetimi per vjedhjen e bankës është nje eskluzivitet i prokurorisë ndërsa, policia është angazhuar ne zbatimin e procedurave ndihmese nga urdhër- arrestet e deri tek marrja e masave per zbardhjen e skandalit. Drejtori i përgjithshëm i policisë se shtetit ka sqaruar rolin e policisë ne kete ngjarje si dhe peshën qe kane uniformat blu ne funksion te hetimit për mega skandalin e vjedhjes se mbi 7 milion dollarëve. Sensibiliteti qe ka kjo ngjarje ne opinionin publik ka bere qe policia te mos dubloje prokurorinë ne keto hetime, per te evituar problemet qe mund te rrjedhin prej protagonizmit te mundshëm te atyre qe hetojnë. Lidhur me ngjarjet e fundit ku nje dukuri shqetësuese jane bere rastet e ekstremizmit islamik , numri nje i policisë sqaron se aktualisht policia dhe prokuroria jane duke hetuar ne lidhje me keto raste, por nje pune me e madhe duhet te behet nga vete komunitet fetare si dhe nga shoqëria civile Ngjarjet ekstremiste kane fituar vëmendje pasi disa shqiptare kane humbur jetën duke i’u bashkuar konflikteve fetare ne Siri apo zona te tjera te nxehta .
als_Latn